
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 954 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση Αλλογενών Αλλοδαπών ΓΙΑΠΙΤΖΙΟ- 

ΓΛΟΥ ΧΡΙΣΤΙΝΑΣ του ΤΖΕΜΙΛ κ.λπ. 1 

Πολιτογράφηση Αλλογενών Αλλοδαπών ΕΛΣΑΟΫί 

ΡΑΑΦΑΤ του ΦΟΥΑΝΤ κ.λπ. 2 

Πολιτογράφηση Αλλογενούς αλλοδαπής ΑΡΕΖΟΥ- 

ΜΑΝΙΑΝΣ ΑΝΑΧΙΤΑ του ΣΕΡΤΖΙΚ κ.τ.λ. 3 

Πολιτογράφηση Αλλογενούς Αλλοδαπής ΑΓΓΕΛΑ- 

ΚΟΥ ΝΤΕΝΙΣ-ΜΑΡΙΑ, συζ. ΙΩΑΝΝΗ. 4 

Πολιτογράφηση Αλλογενών αλλοδαπών ΚΟΥΑΣΧ- 

ΘΑΝΧ ΧΟΥΟΝΓΚ - ΙΩΑΝΝΑ του ΛΟΪ κ.τ.λ. 5 

Διόρθωση απόφασης πολιτογράφησης αλλογενούς 
αλλοδαπής ΑΝΤΖΑΜΟΒΑ ΑΓΟΥΝΙΚ - ΑΓΝΗΣ συζ. 

ΝΙΚΟΛΑΟΥ. 6 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από τους σει¬ 
σμούς του Απριλίου του 2006 στο Νομό Ζακύν¬ 
θου. 7 

Θαλάσσιες Εκδρομές με αφετηρία όρμους Δήμου 
Παλαιοκαστριτών. 8 


ΑΠΟΦΑΣΕΙ Σ 

(1) 

Πολιτογράφηση Αλλογενών Αλλοδαπών ΓΙΑΠΙΤΖΙΟ- 
ΓΛΟΥ ΧΡΙΣΤΙΝΑΣ του ΤΖΕΜΙΛ κ.λπ. 


Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την υπ’ αριθμ. Φ. 12431/3946/4.7.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 20.3.1996 αίτηση 
πολιτογράφησης της αλλογενούς αλλοδαπής ΓΙΑΠΙΤΖΙ- 
ΟΓΛΟΥ ΧΡΙΣΤΙΝΑΣ του ΤΖΕΜΙΛ, για την απόκτηση της 
Ελληνικής ιθαγένειας. 

2. Με την υπ’ αριθμ. Φ. 21353/4836/4.7.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 23.1.1992 αίτηση 
πολιτογράφησης της αλλογενούς αλλοδαπής ΜΠΕΪΛΗ 
ΤΖΑΚΑΛΗΝ του ΤΖΩΡΤΖ - ΓΟΥΙΛΙΑΜ, για την απόκτηση 
της Ελληνικής ιθαγένειας. 

3. Με την υπ’ αριθμ. Φ. 45325/9492/4.7.2006 απόφαση 
του Υφυπουργού Εσωτερικών, Δημόσιας Διοίκησης και 

Αποκέντρωσης, α) γίνεται δεκτή η από 18.5.1995 αίτηση 
πολιτογράφησης της αλλογενούς αλλοδαπής ΣΑΠΑΝΑ- 
ΖΙΔΗ ΕΛΕΝΑ συζ. ΒΛΑΔΙΜΗΡΟΥ, για την απόκτηση της 
Ελληνικής ιθαγένειας και β) εγκρίνεται η αλλαγή του 
επωνύμου της από «ΣΑΠΑΝΑΖΙΔΗ» σε «ΣΑΠΑΝΑΖΙΔΟΥ» 
καθώς και του κυρίου ονόματος της από «ΕΛΕΝΑ» σε 
«ΕΛΕΝΗ». 

4. Με την υπ’ αριθμ. Φ. 50994/4818/4.7.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 27.5.1996 αίτηση 
πολιτογράφησης της αλλογενούς αλλοδαπής ΤΣΑΚΟΥ- 
ΡΙΔΟΥ ΛΙΟΥΝΤΜΙΛΑ συζ. ΣΕΡΓΙΟΥ, για την απόκτηση της 
Ελληνικής ιθαγένειας. 

5. Με την υπ’ αριθμ. Φ. 51749/1578/4.7.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 10.7.1996 αίτηση 
πολιτογράφησης της αλλογενούς αλλοδαπής ΣΤΡΑΤΑ- 
ΚΗ ΛΙΟΥΝΤΜΙΓΙΑ συζ. ΓΕΩΡΓΙΟΥ, για την απόκτηση της 
Ελληνικής ιθαγένειας. 

6. Με την υπ’ αριθμ. Φ. 53187/6645/4.7.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, α) γίνεται δεκτή η από 16.9.1996 αίτηση 
πολιτογράφησης της αλλογενούς αλλοδαπής ΣΑΒΒΙΔΗ 
ΑΝΙΦΕ - ΑΝΝΑΣ συζ. ΙΩΑΝΝΗ, για την απόκτηση της 
Ελληνικής ιθαγένειας και β) εγκρίνεται η αλλαγή του 
κυρίου ονόματος της από «ΑΝΙΦΕ - ΑΝΝΑ» σε «ΑΝΝΑ». 

7. Με την υπ’ αριθμ. Φ. 54026/4798/4.7.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 1.11.1996 αίτηση 
πολιτογράφησης της αλλογενούς αλλοδαπής ΚΟΥΡ- 
ΜΠΑΝΟΒΑ ΟΛΓΑ του ΠΑΥΛΟΥ, για την απόκτηση της 
Ελληνικής ιθαγένειας. 

8. Με την υπ’ αριθμ. Φ. 59884/10439/4.7.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 2.10.1997 αίτηση 
πολιτογράφησης του αλλογενούς αλλοδαπού ΑΘΑΝΑ- 
ΣΙΑΔΗ ΟΛΕΓΚ του ΙΑΚΩΒ ΙΓΝΑΤΕΝΚΟ, για την απόκτηση 
της Ελληνικής ιθαγένειας. 

9. Με την υπ’ αριθμ. Φ. 62328/4801/4.7.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 3.3.1998 αίτηση πο¬ 
λιτογράφησης του αλλογενούς αλλοδαπού ΚΝΙΑΖΕΒ 
ΣΕΡΓΚΕΪ του ΝΙΚΟΛΑΪ, για την απόκτηση της Ελληνικής 
ιθαγένειας. 

10. Με την υπ’ αριθμ. Φ. 63691/8358/4.7.2006 απόφαση 
του Υφυπουργού Εσωτερικών, Δημόσιας Διοίκησης και 

Αποκέντρωσης, γίνεται δεκτή η από 26.5.1998 αίτηση 
πολιτογράφησης της αλλογενούς αλλοδαπής ΦΟΝΑ- 
ΜΠΡΟΒΙΤΣ ΓΚΑΛΙΝΑ του ΑΝΤΟΝ, για την απόκτηση της 
Ελληνικής ιθαγένειας. 

11. Με την υπ’ αριθμ. Φ.70069/1268/4.7.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 2.3.1999 αίτηση πο¬ 
λιτογράφησης της αλλογενούς αλλοδαπής ΠΙΜΕΝΤΕΛ- 
ΠΟΛΑΝΚΟ - ΠΕΡΑΚΑΚΗ ΣΟΥΣΥ του ΝΤΟΜΙΝΓΚΟ συζ. 
ΕΜΜΑΝΟΥΗΛ, για την απόκτηση της Ελληνικής ιθαγέ¬ 
νειας. 

12. Με την υπ’ αριθμ. Φ. 73469/7764/4.7.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, α) γίνεται δεκτή η από 2.9.1999 αίτηση 
πολιτογράφησης της αλλογενούς αλλοδαπής ΠΡΑΜΑ- 
ΤΑΡΟΒΑ ΓΚΑΛΙΝΑ -ΚΩΝΣΤΑΝΤΙΝΑ του ΝΤΙΜΙΤΑΡ, για την 
απόκτηση της Ελληνικής ιθαγένειας και β) εγκρίνεται 
η αλλαγή του κυρίου ονόματος της από «ΓΚΑΛΙΝΑ - 
ΚΩΝΣΤΑΝΤΙΝΑ» σε «ΚΩΝΣΤΑΝΤΙΝΑ». 

13. Με την υπ’ αριθμ. Φ. 99248/11613/4.7.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 12.2.2002 αίτηση 
πολιτογράφησης της αλλογενούς αλλοδαπής ΑΝΤΑΜ- 
ΤΣΥΚ ΜΑΓΚΝΤΑΛΕΝΑ του ΜΑΡΙΝ, για την απόκτηση της 
Ελληνικής ιθαγένειας. 

14. Με την υπ’ αριθμ. Φ. 104492/9779/4.7.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 8.12.2004 αίτηση 
πολιτογράφησης της αλλογενούς αλλοδαπής ΟΤΙΝΑΣΒΙ- 
ΛΙ ΤΑΣΟ του ΒΑΣΙΛΗ συζ. ΤΟΥΡΣΙΕΒ, για την απόκτηση 
της Ελληνικής ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

( 2 ) 

Πολιτογράφηση Αλλογενών Αλλοδαπών ΕΛΣΑΟΥΙ 
ΡΑΑΦΑΤ του ΦΟΥΑΝΤ κ.λπ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την υπ’ αριθμ. Φ. 100604/14456/6.7.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 10.2.2004 αίτηση 
πολιτογράφησης του αλλογενούς αλλοδαπού ΕΔΣΑΟΥΪ 
ΡΑΑΦΑΤ του ΦΟΥΑΝΤ, για την απόκτηση της Ελληνικής 
ιθαγένειας. 

2. Με την υπ’ αριθμ. Φ. 103153/12931/6.7.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 29.3.2005 αίτηση 
πολιτογράφησης της αλλογενούς αλλοδαπής ΧΑΝΝΑ 
ΙΜΠΡΑΧΗΜ ΜΑΡΙΑΜ του ΖΑΚΙ, για την απόκτηση της 
Ελληνικής ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

( 3 ) 

Πολιτογράφηση Αλλογενούς αλλοδαπής ΑΡΕΖΟΥΜΑ- 
ΝΙΑΝΣ ΑΝΑΧΙΤΑ του ΣΕΡΤΖΙΚ κ.τ.λ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την υπ’ αριθμ. Φ. 87501/10786/6.7.2006 απόφαση 


του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 11.8.2000 αίτηση 
πολιτογράφησης της αλλογενούς αλλοδαπής ΑΡΕΖΟΥ- 
ΜΑΝΙΑΝΣ ΑΝΑΧΙΤΑ του ΣΕΡΤΖΙΚ, για την απόκτηση της 
Ελληνικής ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

(4) 

Πολιτογράφηση Αλλογενούς Αλλοδαπής ΑΓΓΕΛΑΚΟΥ 
ΝΤΕΝΙΣ-ΜΑΡΙΑ, συζ. ΙΩΑΝΝΗ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την υπ’ αριθμ. Φ. 98567/10157/3.7.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 8.6.2001 αίτηση 
πολιτογράφησης της αλλογενούς αλλοδαπής ΑΓΓΕΛΑ¬ 
ΚΟΥ ΝΤΕΝΙΣ - ΜΑΡΙΑ συζ. ΙΩΑΝΝΗ, την απόκτηση της 
Ελληνικής ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

(5) 

Πολιτογράφηση Αλλογενών αλλοδαπών ΚΟΥΑΣΧ- 
ΘΑΝΧ ΧΟΥΟΝΓΚ - ΙΩΑΝΝΑ του ΛΟΪ κ.τ.λ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την υπ’ αριθμ. Φ. 26466/4281/4.7.2006 απόφα¬ 
ση του Υφυπουργού Εσωτερικών, Δημόσιας Διοίκησης 
και Αποκέντρωσης, γίνεται δεκτή η από 6.9.1991 αίτηση 
πολιτογράφησης της αλλογενούς αλλοδαπής ΚΟΥΑΣΧ 
- ΘΑΝΧ ΧΟΥΟΝΓΚ -ΙΩΑΝΝΑ του ΛΟΪ, για την απόκτηση 
της Ελληνικής ιθαγένειας. 

2. Με την υπ’ αριθμ. Φ. 29623/2230/4.7.2006 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 9.3.1993 αίτηση 
πολιτογράφησης του αλλογενούς αλλοδαπού ΣΑΝΚΑΡ 
ΜΟΧΑΜΜΕΝΤ ΑΛΙ του ΑΧΜΕΝΤ, για την απόκτηση της 
Ελληνικής ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

( 6 ) 

Διόρθωση απόφασης πολιτογράφησης αλλογενούς αλ¬ 
λοδαπής ΑΝΤΖΑΜΟΒΑ ΑΓΟΥΝΙΚ - ΑΓΝΗΣ συζ. ΝΙ¬ 
ΚΟΛΑΟΥ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την υπ’ αριθμ. Φ. 61476/6866/4.7.2006 απόφα¬ 
ση του Υφυπουργού Εσωτερικών, Δημόσιας Διοίκη¬ 
σης και Αποκέντρωσης, διορθώνεται η υπ’ αριθμ. Φ. 
61476/7371/13.9.2005 όμοια απόφασή μας που αφορού¬ 
σε την πολιτογράφηση της αλλογενούς αλλοδαπής 
«ΑΝΤΖΑΜΟΒΑ ΑΓΟΥΝΙΚ - ΑΓΝΗΣ συζ. ΝΙΚΟΛΑΟΥ» και 
δημοσιεύθηκε στο Φ.Ε.Κ. 1310/16.9.2005 (τεύχος Β'), ως 
προς το κύριο όνομα της από το λανθασμένο «ΑΓΚΟΥ- 
ΝΙΚ - ΑΓΝΗ» στο ορθό «ΑΓΟΥΝΙΚ -ΑΓΝΗ». 

Ο ΥΦΥΠΟΥΡΓΟΣ 

ΑΘ. ΝΑΚΟΣ 

Αριθμ. 4331/Α3 (7) 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από τους σεισμούς 
του Απριλίου του 2006 στο Νομό Ζακύνθου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το 
ν. 867/1979 (ΦΕΚ Α' 24). 

2. Τις διατάξεις του ν. 1190/1981 (ΦΕΚ 203/Α730.7.1981) 
ο οποίος κυρώνει την από 26.3.1981 πράξη νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του ν. 
2412/1996 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες δι¬ 
ατάξεις» (ΦΕΚ 123/Α717.6.1996). 

3. Τις διατάξεις του άρθρου 3, παρ. 3, τελευταίο εδά¬ 
φιο του ν. 1266/1982 (ΦΕΚ Α' 81) «Περί οργάνων ασκήσε- 
ως της νομισματικής, πιστωτικής και συναλλαγματικής 
πολιτικής και άλλες διατάξεις» όπως συμπληρώθηκε 
με το άρθρο 25, παρ. 6 του ν. 1418/1984 «Περί Δημοσίων 
Έργων και ρυθμίσεις συναφών θεμάτων» (ΦΕΚ Α' 23). 

4. Τις διατάξεις του ν. 128/1975 «περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Τις διατάξεις του άρθρου 10 του ν. 2576/1998 «Βελτί¬ 
ωση των διαδικασιών για την ανάθεση της κατασκευής 
των δημοσίων έργων και άλλες διατάξεις». 

6. Το π.δ. 69/1988 «Οργανισμός Γενικής Γραμματείας 
Δημοσίων Έργων». 

7. Την υπ’ αριθμ. Δ16α/04/773/29.11.1990 κοινή απόφα¬ 
ση του Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την υπ’ αριθμ. 50148/542/24.6.1992 κοινή απόφαση των 
Υπουργών Εθν. Οικονομίας, Οικονομικών και Βιομηχανί¬ 
ας, Ενέργειας και Τεχνολογίας και Εμπορίου «Περιστολή 
δαπανών Δημοσίου Τομέα» (ΦΕΚ 420/Β'/1.7.1992). 

9. Τις διατάξεις του άρθρου 22 του ν. 2362 «Περί Δη¬ 
μοσίου Λογιστικού ελέγχου των δαπανών του Κράτους 
και άλλες διατάξεις» (ΦΕΚ 247/Α'/27.11.1995). 

10. Τις διατάξεις του άρθρου 90 του «Κώδικα Νομο¬ 
θεσίας για την Κυβέρνηση και τα κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ 98/τ.Α'). 

27 του ν. 2081/1992 (ΦΕΚ 154 Α') και το γεγονός ότι από 
τις διατάξεις της παρούσας απόφασης προκαλείται δαπάνη 
σε βάρος του Προγράμματος Δημοσίων Επενδύσεων και 
συγκεκριμένα του έργου 2006ΣΕ06900011 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του ν. 128/1975. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 2.200.000 €. 


11. Το π.δ. 81/2002 (ΦΕΚ 57/Α'/21.3.2002) για συγχώνευση 
των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

12. Το π.δ. 121/2004 (ΦΕΚ 84/Α'/10.3.2004) για το διορι¬ 
σμό των Υπουργών και Υφυπουργών. 

13. Την υπ’ αριθμ. 37930/ΔΙΟΕ 1264 (ΦΕΚ 1432/Β7 
14.10.2005) απόφαση του Πρωθυπουργού και του Υπουρ¬ 
γού Οικονομίας και Οικονομικών για τον καθορισμό αρ¬ 
μοδιοτήτων στον Υφυπουργό Οικονομίας και Οικονομι¬ 
κών Πέτρο Δούκα. 

14. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του Νομού Ζακύν¬ 
θου που επλήγησαν από τους σεισμούς του Απριλίου 
του 2006, αποφασίζουμε: 

Α. ΟΡΙΟΘΕΤΗΣΗ ΣΕΙΣΜΟΠΛΗΚΤΗΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατά¬ 
ξεων της από 28.7.1978 πράξεως νομοθετικού περιεχο¬ 
μένου «Περί αποκαταστάσεως ζημιών εκ σεισμών 1978 
εις περιοχήν Βορ. Ελλάδος κ,λπ.», όπως αυτή κυρώθη¬ 
κε, τροποποιήθηκε και συμπληρώθηκε με τους νόμους 
867/1979,1048/1980,1133/1981 και 1190/1981 καθώς και των 
σχετικών κανονιστικών πράξεων όπως ισχύουν σήμερα 
για την αποκατάσταση των ζημιών των κτιρίων γενικά, 
τις οποίες προκάλεσαν οι σεισμοί του Απριλίου του 
2006 στα διοικητικά όρια του Νομού Ζακύνθου. 

2. Ορίζεται προθεσμία ενός (1) έτους, από τη δημοσί¬ 
ευση της παρούσας Απόφασης σε Φ.Ε.Κ., για την υπο¬ 
βολή αιτήσεων συνοδευόμενων από τα απαραίτητα 
δικαιολογητικά για την δανειοδότηση των πληγέντων 
κτισμάτων από τους σεισμούς του Απριλίου του 2006 
στο Νομό Ζακύνθου. 

3. Το έργο της αποκατάστασης των ζημιών των κτι¬ 
ρίων, από τους σεισμούς του Απριλίου του 2006 στο 
Νομό Ζακύνθου ανατίθεται στον Τομέα Αποκατάστασης 
Σεισμοπλήκτων (Τ.Α.Σ.) Πατρών. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση Στεγαστικής Συνδρομής (Σ.Σ.) 
(άτοκο δάνειο και δωρεάν κρατική αρωγή) για την απο¬ 
κατάσταση των ζημιών των κτιρίων που προκάλεσαν οι 
σεισμοί του Απριλίου του 2006 στο Νομό Ζακύνθου. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευής 
(ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν 
χαρακτηρισθεί κατεδαφιστέα, αλλά οι ζημιές που προκλή- 
θηκαν από τους σεισμούς του Απριλίου του 2006 δεν επι¬ 
δέχονται, σύμφωνα με την κρίση της αρμόδιας Υπηρεσίας 
που αναφέρεται στην παρ. 2 του κεφ. Α της παρούσας, 
ουσιαστική αποκατάσταση, δηλαδή επισκευή που εξασφα¬ 
λίζει την αναγκαία αντισεισμική αντοχή τους. 

Η εν λόγω Σ.Σ. μπορεί να χρησιμοποιηθεί και για αυ¬ 
τοστέγαση ή αποπεράτωση, εφόσον ο δικαιούχος κα¬ 
τεδαφίσει το πληγέν κτίσμα. 

β. Γ ια επισκευή πάσης φύσεως κτιρίων που έχουν υπο- 
στεί ζημιές από τους σεισμούς του Απριλίου του 2006 
και δεν οφείλονται σε υπαιτιότητα των ενδιαφερομένων 
ή αφορούν κατασκευαστικές ελλείψεις και ατέλειες. 

Η εν λόγω Σ.Σ. μπορεί να χρησιμοποιηθεί και για ανα- 
κατασακευή ή αυτοστέγαση ή αποπεράτωση, εφόσον ο 
δικαιούχος κατεδαφίσει το πληγέν κτίσμα. 

γ. Κτίρια εγκαταλελειμμένα, τα οποία παρουσιάζουν 
σοβαρές και εμφανείς φθορές λόγω εγκατάλειψης (π.χ. 

μερική ή ολική κατάρρευση στέγης, φθορές στους τοί¬ 
χους, έλλειψη πατωμάτων, καταστροφή εξωτερικών 
κουφωμάτων) δεν δικαιούνται Σ.Σ. 

Προκειμένου να γίνει άρση του χαρακτηρισμού του εγκα- 
ταλελειμμένου θα πρέπει το κτίσμα να έχει στέγη, κουφώ¬ 
ματα να ήταν στοιχειωδώς κατοικήσιμο και ο ενδιαφερόμε¬ 
νος να προσκομίσει τα ακόλουθα δικαιολογητικά: 

1) Βεβαίωση της Δ.Ε.Η. ότι είχε ρεύμα τουλάχιστον 
ένα χρόνο πριν από τους σεισμούς. 

2) Δήλωση στοιχείων ακινήτων (Ε9) και (Ε1) στην οποία 
να περιλαμβάνεται το πληγέν κτίσμα, για το χρονικό διά¬ 
στημα πριν από τους σεισμούς του Απριλίου του 2006. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της Σ.Σ. (άτοκο δάνειο και δωρεάν 
κρατική αρωγή) θα καθορίζονται από τον Τ.Α.Σ. Πατρών 
στον οποίο οι ενδιαφερόμενοι θα πρέπει να υποβάλουν 
αίτηση με τα σχετικά δικαιολογητικά, μέσα στις προθε¬ 
σμίες που καθορίζονται με την παρούσα απόφαση. 

2. Η Υπηρεσία που αναλαμβάνει το έργο της αποκατά¬ 
στασης θα χορηγεί στους δικαιούχους Αδεια Επισκευής 
ή Βεβαίωση με την οποία θα προσδιορίζεται το ύψος 
της απαιτούμενης δαπάνης επισκευής ή το ποσό που 
δικαιούται ο ενδιαφερόμενος για ανακατασκευή αντί¬ 
στοιχα. Στην Άδεια Επισκευής ή στη Βεβαίωση θα ανα- 
φέρεται το ποσό της δωρεάν κρατικής αρωγής καθώς 
και του άτοκου δανείου, σύμφωνα με τους όρους, που 
καθορίζονται κατωτέρω για τα κτίρια που βρίσκονται 
εντός της πληγείσας περιοχής. 

3. Σε περίπτωση που το συγκεκριμένο κτίριο ρυμο- 
τομείται ή δεν μπορεί να ανακατασκευαστεί για οποι¬ 
αδήποτε άλλη νόμιμη αιτία ή ο ιδιοκτήτης το επιθυμεί, 
τότε ο ιδιοκτήτης, ή καθένας από τους συνιδιοκτήτες 
(εφόσον υφίσταται συνιδιοκτησία), δικαιούται Σ.Σ. για 
αυτοστέγαση με αγορά ή ανέγερση κατοικίας σε άλλη 
πληγείσα περιοχή ή αποπεράτωση όπως ορίζουν οι 
Υπουργικές Αποφάσεις. 

4. Σε περίπτωση που κατέρρευσαν κτίσματα από τους 
σεισμούς ή κατεδαφίστηκαν αμέσως μετά από αυτούς 
με εντολή Δημόσιας ή Δημοτικής Αρχής (εφόσον ήταν 
σε χώρους συνάθροισης κοινού ή είχαν επαφή με το 
δρόμο), χωρίς να έχουν εκδοθεί, από τις νόμιμες Επι¬ 
τροπές, Εκθέσεις Αυτοψίας Κατεδαφιστέων Χτισμάτων 
εντός της πληγείσας περιοχής εγκρίνουμε τη δανειο¬ 
δότησή τους εφόσον: 

α. Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της 
καταστραφείσας οικοδομής, φωτογραφίες, αεροφω¬ 
τογραφίες κλπ.). 

γ. Υπάρχουν στοιχεία ότι το κτίσμα δεν ήταν εγκατα- 
λελειμμένο (π.χ. αποδείξεις Κοινωφελών Οργανισμών ή 
Δημοτικών ή Κοινοτικών τελών, Ε1, Ε9 κλπ.). 

δ. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτίσματος προς 
αποτροπή άμεσου κινδύνου μετά το σεισμό ή προσκο¬ 
μίζεται Βεβαίωση ότι το κτίσμα κατέρρευσε από τους 
σεισμούς του Απριλίου του 2006 στο Νομό Ζακύνθου. 

III. ΟΡΟΙ ΣΤΕΓ ΑΣΤΙΚΗΣ ΣΥΝΔΡΟΜΗΣ 

1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 

Η Σ.Σ. (άτοκο δάνειο και δωρεάν κρατική αρωγή) θα 
χορηγείται στους δικαιούχους με βάση την προσκομιζό- 


μενη στη δανείστρια Τράπεζα έγγραφη συνηγορία του 
Τ.Α.Σ. Πατρών με τους ακόλουθους βασικούς όρους: 

α) Για κτίσματα που έχουν χρήση κατοικίας 410 € ανά 
τ.μ. και με ανώτατο όριο δανειοδοτούμενης επιφάνειας 
τα 120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου, 
η Σ.Σ. ανέρχεται στο ποσό των 250 € ανά τ.μ. και για 
δανειοδοτούμενη επιφάνεια μέχρι 120 τ.μ., ήτοι μέχρι του 
ποσού των 30.000 € για τα πρώτα 150 τ.μ. Στην περί¬ 
πτωση που ο επαγγελματικός χώρος έχει επιφάνεια άνω 
των 150 τ.μ., για τον υπολογισμό της συνολικής Σ.Σ. θα 
διαιρείται η επιφάνειά του σε τμήματα των 150 τ.μ.. 

Για κάθε τμήμα επιφάνειας 150 τ.μ. του πρώτου, το 
ποσόν του δανείου ορίζεται σε 160 € ανά τ.μ. και για 
δανειοδοτούμενη επιφάνεια 120 τ.μ., ήτοι μέχρι του πο¬ 
σού των 19.200 € για κάθε επιπλέον δάνειο που θα 
χορηγείται. 

Το προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορη¬ 
γείται δάνειο ανάλογα με το εμβαδόν του και σύμφωνα 
με τα ισχύοντα ανώτατα όρια (εμβαδού και δανείου). 

γ) Για υπόγειους χώρους όπως αυτοί ορίζονται από το 
Γ.Ο.Κ. που είναι διαμορφωμένοι ως κατοικίες ή επαγγελ¬ 
ματικές στέγες, χορηγείται ποσό Σ.Σ. που αντιστοιχεί 
στο 70% της αντίστοιχης τιμής μονάδας, για τη χρη¬ 
ματοδότηση των ανακατασκευαζόμενων κατοικιών ή 
επαγγελματικών χώρων. 

δ) Για κτίρια που η κατασκευή τους είχε προχωρή¬ 
σει μόνον μέχρι το σκελετό από οπλισμένο σκυρόδεμα, 
χορηγείται Σ.Σ. που αντιστοιχεί στο 30% της εκάστοτε 
ισχύουσας τιμής μονάδας για τη χρηματοδότηση της 
ανακατασκευαζόμενης επιφάνειας. 

ε) Για κατασκευές βοηθητικής χρήσεως στο δώμα οι¬ 
κοδομών π.χ. απολήξεις κλιμακοστασίων, ανελκυστήρων 
κλπ. χορηγείται Σ.Σ. που αντιστοιχεί στο 70% της εκά¬ 
στοτε ισχύουσας μεγίστης τιμής μονάδας για τη χρη¬ 
ματοδότηση της ανακατασκευαζόμενης επιφάνειας. 

στ) Γ ια βοηθητικούς χώρους (π.χ. οικιακές αποθήκες, 
κουζίνες, λουτρό, φούρνοι κ.λπ.) της αυτής οικοδομής ή 
ευρισκόμενους στο αυτό οικόπεδο, που συμπληρώνουν 
τη λειτουργικότητά της και με την προϋπόθεση ότι το 
σύνολο της δανειοδοτούμενης επιφάνειας (κύριος και 
βοηθητικός χώρος) δεν υπερβαίνει τα 120 τ.μ. η ανά τ.μ. 
τιμή αποζημίωσης κατεδαφιστέου ή καταστραφέντος 
ολοσχερώς κτίσματος είναι η αυτή με της κατοικίας, 
(παράγραφος (α)). 

ζ) Γ ια αποθήκες οποιοσδήποτε χρήσης (εκτός οικια¬ 
κής) καθώς και στάβλους, αγροτικά κτίσματα, που είτε 
βρίσκονται στο ίδιο οικόπεδο με το κυρίως κτίσμα είτε 
σε άλλο, καθώς και για οικιακές αποθήκες που βρίσκο¬ 
νται σε άλλο οικόπεδο από το κυρίως κτίσμα, η ανά τ.μ. 
τιμή αποζημίωσης κατεδαφιστέου ή καταστραφέντος 
ολοσχερώς κτίσματος, ανέρχεται στο ποσό των 145 € 
ανά τ.μ. κατεδαφιζόμενης ή καταστραφείσας ολοσχε¬ 
ρώς επιφάνειας και μέχρι εμβαδού 120 τ.μ. 

η) Γ ια την ανακατασκευή αγροτικών κατοικιών (κτι- 
σμάτων ευτελούς αξίας κατασκευής που χρησιμοποιού¬ 
νται εποχιακά) η Σ.Σ. ανέρχεται στο ποσό των 220 € ανά 
τ.μ. κατεδαφιζόμενης επιφάνειας και μέχρι συνολικού 
εμβαδού 120 τ.μ. 

θ) Γ ια Ιερούς Ναούς, κτίρια που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή 

σε Ευαγή Ιδρύματα ή σε Σωματεία, το ύψος της Σ.Σ. 
ανέρχεται στο ποσό των 375 € ανά τ.μ. επί του συνό¬ 
λου της κατεδαφιστέας ή καταστραφείσας ολοσχερώς 
επιφάνειας και η ανεγειρόμενη επιφάνεια δεν θα πρέπει 
να είναι μικρότερη του 75% της κατεδαφισθείσης. 

ι) Για την ανακατασκευή κωδωνοστασίων και μόνο, 
το ύψος της Σ.Σ. είναι ανάλογο του όγκου του κατεδα- 
φιστέου ή καταστραφέντος ολοσχερώς κτίσματος και 
ανέρχεται στο ποσό των 50 € ανά κυβικό μέτρο. 

ια) Γ ια κτίρια με περισσότερες ανεξάρτητες ιδιοκτη¬ 
σίες (πολυκατοικίες) ο κάθε ιδιοκτήτης δικαιούται εκτός 
της Σ.Σ. για ανακατασκευή ή αυτοστέγαση ή αποπερά¬ 
τωση, που αντιστοιχεί στην ιδιοκτησία του και επί πλέον 
Σ.Σ. ανάλογη με το ποσοστό του επί των κοινοχρήστων 
χώρων και μέχρι συνολικού εμβαδού 120 τ.μ. αθροιστικά 
(από ιδιοκτησία και κοινόχρηστο χώρο). 

ιβ) Η δωρεάν κρατική αρωγή, που αντιστοιχεί στην πα¬ 
ραπάνω Σ.Σ. για ανακατασκευή ή αυτοστέγαση ή αποπε¬ 
ράτωση θα καλυφθεί από τον Προϋπολογισμό Δημοσίων 
Επενδύσεων και ορίζεται σε (1/3) της Σ.Σ. και μόνο για μία 
ιδιοκτησία. Στην περίπτωση της παρ. (β) κάθε τμήμα με 
επιφάνεια 150 τ.μ. θεωρείται ανεξάρτητη ιδιοκτησία. 

ιγ) Σε περίπτωση που στον ίδιο ιδιοκτήτη ανήκαν πριν 
από τους σεισμούς, περισσότερες της μίας ανεξάρτητες 
ιδιοκτησίες, δάνειο δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωσή του. Γ ια τις 
πέραν της μίας ιδιοκτησίες το σύνολο της Σ.Σ. χορηγείται 
υπό μορφή δανείου, χωρίς δωρεάν κρατική αρωγή. 

ιδ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατα¬ 
σκευάσει κτίσμα εμβαδού ή όγκου τουλάχιστον ίσο με 
τα (2/3) του εμβαδού ή του όγκου του κατεδαφιστέου 
κτίσματος, με βάση το οποίο υπολογίστηκε η Σ.Σ. 

Σε όλες τις άλλες περιπτώσεις ανακατασκευής, υπο¬ 
χρέωση του ιδιοκτήτη είναι να ανακατασκευάσει κτίσμα, 
εμβαδού τουλάχιστον ίσο με τα (2/3) του εμβαδού του 
κατεδαφιστέου κτίσματος, με βάση το οποίο υπολογί¬ 
στηκε η Σ.Σ. 

ιε) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγορα¬ 
πωλησίας τίμημα. Το αγοραζόμενο κτίσμα θα πρέπει να 
είναι νομίμως υφιστάμενο και να έχει εμβαδόν τουλάχι¬ 
στον ίσο με το 40% της δανειοδοτούμενης επιφάνειας 
του κατεδαφιστέου κτίσματος. Στις περιπτώσεις που 
το κτίσμα στο οποίο πραγματοποιείται η αυτοστέγαση, 
δεν έχει οικοδομική άδεια (οικισμοί προϋφιστάμενοι του 
1923) η στατική επάρκεια του κτιρίου θα πρέπει να βε¬ 
βαιώνεται από δύο ιδιώτες Πολιτικούς Μηχανικούς. 

ιστ) Για ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολό τους (ημερομηνία δημοσίευσης της Απόφασης 
χαρακτηρισμού στην Εφημερίδα της Κυβέρνησης), η Σ.Σ. 
ανέρχεται στο ποσό των 500 € ανά τ.μ. χωρίς περιορι¬ 
σμό ως προς το συνολικό εμβαδόν της ιδιοκτησίας. 

ιζ) Για κτίρια που έχει χαρακτηριστεί διατηρητέα 
μόνο η όψη (ημερομηνία δημοσίευσης της Απόφασης 
χαρακτηρισμού στην Εφημερίδα της Κυβέρνησης) και 
κρίνονται κατεδαφιστέα, χορηγείται Σ.Σ. ανακατασκευ¬ 
ής της όψης με χρήση του τιμολογίου επισκευής της 
Υπηρεσίας για διατηρητέα ή παραδοσιακά κτίρια και 
ανακατασκευής του υπολοίπου κτιρίου με τιμές που 
ισχύουν για την αντίστοιχη κατηγορία κτιρίου, όπως 


αναφέρονται στις σχετικές παραγράφους, χωρίς περι¬ 
ορισμό του εμβαδού. 

Για να ισχύουν οι περιπτώσεις ιστ) και ιζ) θα πρέπει 
τα κτίρια να ήταν χαρακτηρισμένα διατηρητέα ή πα¬ 
ραδοσιακά, από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία δημοσίευσης της Απόφασης 
χαρακτηρισμού στην Εφημερίδα της Κυβέρνησης) ή να 
είχε αρχίσει η διαδικασία χαρακτηρισμού τους πριν την 
ημέρα των σεισμών. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τους σεισμούς και 
όχι από εγκατάλειψη. 

2. ΕΠΙΣΚΕΥΗ 

α) Για την επισκευή ζημιών στα «μη φέροντα» στοιχεία 
κτιρίων το ποσό της Σ.Σ. ανέρχεται μέχρι του ποσού 
των 110 € ανά τ.μ. και μέχρι συνολικού εμβαδού 120 τ.μ. 
ανά χωριστή ιδιοκτησία. 

β) Για την επισκευή ζημιών στον «φέροντα» οργανισμό 
κτιρίων το ποσό της Σ.Σ. ανέρχεται μέχρι του ποσού των 
150 € ανά τ.μ. χωρίς περιορισμό ως προς το συνολικό 
εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανά τ.μ. ύψος της Σ.Σ. δεν 
επιτρέπεται να υπερβαίνει το όριο των 240 € ανά τ.μ. 
αθροιστικά. 

δ) Γ ια τις επισκευές κτιρίων κάθε χρήσης που είναι 
διατηρητέα ή παραδοσιακά χαρακτηρισμένα ως προς το 
σύνολό τους (όπως αναφέρεται στο Φ.Ε.Κ. δημοσίευσης 
της Απόφασης χαρακτηρισμού), η Σ.Σ. ανέρχεται μέχρι 
του ποσού των 580 € ανά τ.μ. χωρίς περιορισμό ως προς 
το συνολικό εμβαδόν της ιδιοκτησίας. Απαραίτητη προ¬ 
ϋπόθεση το κτίριο να χρησιμοποιείται και οι ζημιές να 
προέρχονται από το σεισμό και όχι από εγκατάλειψη. 

ε) Γ ια κτίρια που έχουν χαρακτηρισθεί διατηρητέες 
μόνο οι όψεις τους (όπως αναφέρεται στο Φ.Ε.Κ. δημο¬ 
σίευσης της απόφασης χαρακτηρισμού) και κρίνονται 
επισκευάσιμες, χορηγείται Σ.Σ. επισκευής διατηρητέου 
ή παραδοσιακού κτιρίου για τις όψεις, χωρίς όριο δα¬ 
νειοδότησης. Για το υπόλοιπο κτίριο χορηγείται Σ.Σ. 
επισκευής ή ανακατασκευής, με τα όρια των τιμών και 
επιφανειών, ανάλογα με τη χρήση του κτιρίου, όπως 
αναφέρονται στις σχετικές παραγράφους. 

Για να ισχύουν οι περιπτώσεις δ) και ε) θα πρέπει 
τα κτίρια να ήταν χαρακτηρισμένα διατηρητέα ή πα¬ 
ραδοσιακά, από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία δημοσίευσης της Απόφασης 
χαρακτηρισμού στην Εφημερίδα της Κυβέρνησης) ή να 
είχε αρχίσει η διαδικασία χαρακτηρισμού τους πριν την 
ημέρα των σεισμών. Απαραίτητη προϋπόθεση το κτίριο 
να χρησιμοποιείται και οι ζημιές να προέρχονται από 
τους σεισμούς και όχι από εγκατάλειψη. 

στ) Γ ια επισκευή αποθηκών (ανεξαρτήτου από τη χρή¬ 
ση), αγροτικών κτισμάτων (πλην οικιών) η Σ.Σ. ανέρχεται 
μέχρι συνολικού ποσού 2.900 € για κάθε ιδιοκτησία. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της Σ.Σ. (άτοκο δάνειο 
και δωρεάν κρατική αρωγή) για την αποκατάσταση του 
φέροντος οργανισμού και των λοιπών μη φερόντων 
στοιχείων θα ανέρχεται στο ποσό των 255 € ανά τ.μ. 
επί του συνόλου της επιφάνειας του κτιρίου. 

η) Εφόσον πρόκειται για κτίρια με περισσότερες της 

μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την Σ.Σ. για την αποκατάσταση των ζημιών 
της ιδιοκτησίας του και πρόσθετη Σ.Σ. για την κάλυψη 
της δαπάνης που αναλογεί στην αποκατάσταση των 
ζημιών των κοινόκτητων στοιχείων. 

θ) Η δωρεάν κρατική αρωγή που αντιστοιχεί στην 
ανωτέρω Σ.Σ. επισκευής θα καλυφθεί από τον Προϋπο¬ 
λογισμό Δημοσίων Επενδύσεων και ανέρχεται σε (1/3) 
της Σ.Σ. και μόνον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από τους σεισμούς, περισσότερες της μίας ιδιοκτησίες, 
δάνειο δικαιούται για κάθε μία από αυτές, ενώ δωρεάν 
κρατική αρωγή μόνο για τη μία ιδιοκτησία, την οποία 
επιλέγει ο ίδιος με Υπεύθυνη Δήλωσή του. 

Για τις πέραν της μίας ιδιοκτησίες το σύνολο της Σ.Σ. 
χορηγείται υπό μορφή δανείου χωρίς δωρεάν κρατική 
αρωγή. 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της Σ.Σ. για ανακατασκευή θα αναληφθεί 
σε δύο δόσεις, η πρώτη από τις οποίες, που περιλαμβάνει 
ολόκληρη την δωρεάν κρατική αρωγή και το μισό (1/2) του 
δανείου καταβάλλεται με την υπογραφή της δανειστικής 
σύμβασης, η δε επόμενη, που περιλαμβάνει το υπόλοι¬ 
πο μισό (1/2) του δανείου, καταβάλλεται όταν θα έχουν 
εκτελεστεί εργασίες, που αφορούν στην κατασκευή του 
φέροντα οργανισμού, τοιχοποιιών, επιχρισμάτων, κουφω¬ 
μάτων και κιγκλιδωμάτων. Στις περιπτώσεις που δεν έχει 
χορηγηθεί αποδεδειγμένα η δωρεάν κρατική αρωγή, θα 
χορηγείται το σύνολο του δανείου και η δωρεάν κρατική 
αρωγή θα ενέχει θέση β' δόσης του δανείου. 

β) Το ποσό της Σ.Σ. για επισκευή θα αναληφθεί σε σε 
δύο δόσεις, η πρώτη από τις οποίες, που περιλαμβάνει 
ολόκληρη την δωρεάν κρατική αρωγή και το μισό (1/2) 
του δανείου, καταβάλλεται δε με την υπογραφή της 
δανειστικής σύμβασης και η επόμενη, που περιλαμβάνει 
το υπόλοιπο μισό (1/2) του δανείου, και καταβάλλεται 
με την εκτέλεση εργασιών που καλύπτουν το 80% του 
εγκεκριμένου ποσού. 

Εφόσον το εγκεκριμένο ποσό είναι μέχρι 3.000 € χο¬ 
ρηγείται εφάπαξ. 

Στις περιπτώσεις που δεν έχει χορηγηθεί αποδεδειγ¬ 
μένα η δωρεάν κρατική αρωγή θα χορηγείται το σύνολο 
του δανείου και η δωρεάν κρατική αρωγή θα ενέχει 
θέση β' δόσης του δανείου. 

γ) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίσμα, θα χορηγείται εφάπαξ με την 
προσκόμιση οριστικού συμβολαίου αγοράς και πιστοποι¬ 
ητικού μεταγραφής ή προσυμφώνου, με την υποχρέωση 
της υποβολής οριστικού συμβολαίου και πιστοποιητικού 
μεταγραφής σε χρόνο που θα ορίζεται στην εγκριτι¬ 
κή απόφαση της αρμόδιας Υπηρεσίας που αναφέρεται 
στην παρ. 2 του κεφ. Α. 

Σε περίπτωση που αγοράζεται κτίσμα υπό ανέγερση 
το ποσό της Σ.Σ. θα χορηγείται σε δύο δόσεις, η πρώτη 
από τις οποίες, που περιλαμβάνει ολόκληρη την δωρεάν 
κρατική αρωγή και το μισό (1/2) του δανείου, καταβάλ¬ 
λεται με την προσκόμιση προσυμφώνου, η δε επόμενη, 
που περιλαμβάνει το υπόλοιπο μισό (1/2) του δανείου, 
καταβάλλεται με την εκτέλεση εργασιών, που αφορούν 
στην κατασκευή του φέροντα οργανισμού, τοιχοποιιών, 
επιχρισμάτων, κουφωμάτων και κιγκλιδωμάτων. 

δ) Η συνολική διάρκεια των δανείων επισκευής ή ανα- 


κατασκευής ή αυτοστέγασης ή αποπεράτωσης ορίζε¬ 
ται σε δεκαπέντε (15) χρόνια, η δε εξόφλησή τους θα 
πραγματοποιηθεί σε ισόποσες εξαμηνιαίες ή ετήσιες 
χρεολυτικές δόσεις, η πρώτη από τις οποίες θα κατα¬ 
βληθεί είκοσι τέσσερις (24) μήνες μετά την υπογραφή 
της δανειστικής σύμβασης. 

ε) Η συνολική διάρκεια των δανείων επισκευής διατη¬ 
ρητέων ή παραδοσιακών κτιρίων ορίζεται σε εικοσιπέντε 
(25) χρόνια, η δε εξόφλησή τους θα πραγματοποιηθεί 
σε ισόποσες εξαμηνιαίες ή ετήσιες χρεολυτικές δόσεις, 
η πρώτη από τις οποίες θα καταβληθεί σε είκοσι τέσ¬ 
σερις (24) μήνες μετά την υπογραφή της δανειστικής 
σύμβασης. 

στ) Η Σ.Σ. για την αποκατάσταση ζημιών σε πάγιες 
εγκαταστάσεις επιχειρήσεων και επαγγελματιών επι¬ 
τρέπεται να χορηγηθεί, με τους ίδιους όρους και στους 
μισθωτές ή σε όσους έχουν από οποιαδήποτε νόμιμη 
αιτία αποδεδειγμένα τη νομή ή τη χρήση των εν λόγω 
χώρων, εφόσον δεν έχει υποβληθεί σχετική αίτηση, εκ 
μέρους των ιδιοκτητών μέσα σε 45 ημέρες από τη δημο¬ 
σίευση της παρούσας στην Εφημερίδα της Κυβερνήσεως. 
Μετά την πάροδο των 45 ημερών το δικαίωμα υποβολής 
αίτησης για χορήγηση Σ.Σ. μπορεί να ασκηθεί και από τον 
ενοικιαστή για λογαριασμό του αμελούντος ιδιοκτήτη. 
Σε κάθε περίπτωση η υποχρέωση για την καταβολή των 
δόσεων του δανείου βαρύνει τον ιδιοκτήτη. 

ζ) Τα δάνεια βαρύνονται με επιτόκιο ίσο προς αυτό 
των εντόκων γραμματίων Δημοσίου δωδεκάμηνης διάρ¬ 
κειας της εκάστοτε τελευταίας εκδόσεως που χρονικά 
προηγείται της έναρξης κάθε περιόδου εκτοκισμού των 
δανείων, προσαυξημένο κατά δύο (2) εκατοστιαίες μονά¬ 
δες, χωρίς άλλη προσαύξηση για προμήθεια κλπ., επιδο¬ 
τούμενο κατά 100% από το λογαριασμό του ν. 128/1975. 

η) Γ ια τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως της Σ.Σ. 
(μαζί με το ακίνητο) και στους τυχόν νέους κτήτορες 
των ακινήτων, ασχέτως του τρόπου αποκτήσεως και του 
είδους της ιδιοκτησίας που έχουν επ’αυτού (καθολική 
διαδοχή, ειδική διαδοχή, επικαρπία, ψιλή κυριότητα, συ- 
νιδιοκτησία κλπ.). Απαραίτητη όμως προϋπόθεση είναι, 
οι νέοι κτήτορες να έχουν υποβάλει εμπρόθεσμα αίτηση 
και τα απαιτούμενα δικαιολογητικά, σύμφωνα με τις 
εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτο¬ 
ρες μόνον εφόσον τόσο αυτοί όσο και οι προηγούμενοι 
ιδιοκτήτες, αποδεδειγμένα (με υποβολή υπευθύνων δη¬ 
λώσεων) δεν έχουν λάβει δωρεάν κρατική αρωγή για 
άλλο πληγέν κτίσμα, από τους σεισμούς του Απριλίου 
του 2006 στο Νομό Ζακύνθου. 

3. Είναι δυνατή η χορήγηση Σ.Σ. και στους νέους κτή¬ 
τορες, που απέκτησαν τη πλήρη κυριότητα του ακινήτου 
με γονική παροχή μετά την λήξη των προθεσμιών αρ¬ 
χικών αιτήσεων, χωρίς να έχει υποβληθεί εμπρόθεσμη 
αίτηση από το νέο κτήτορα. Στην περίπτωση αυτή αρκεί 
μόνο η εμπρόθεσμη υποβολή αίτησης από τον αρχικό 
ιδιοκτήτη του ακινήτου. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

VII. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Για ποσά μέχρι 3.000 € δεν απαιτείται εγγραφή υπο¬ 
θήκης. 

Για την ασφάλεια κάθε δανείου θα εγγράφεται υπέρ 
της δανείστριας Τράπεζας υποθήκη επί του ακινήτου 
που θα επισκευάζεται ή θα ανακατασκευάζεται από το 
προϊόν του δανείου ή αντ’ αυτού επί άλλου ακινήτου που 
τυχόν προσφέρεται από το δανειολήπτη, εφόσον η αξία 
του ακινήτου καλύπτει το ασφαλιζόμενο δάνειο. 

Η υποθήκη μπορεί επίσης να μεταφέρεται εκ των 
υστέρων σε άλλο ακίνητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια για 
την επισκευή ή ανακατασκευή Ιερών Ναών πληγέντων από 
τους σεισμούς του Απριλίου του 2006 στο Νομό Ζακύνθου 
και στις περιπτώσεις που υπάρχει αδυναμία προσφοράς 
ακινήτου για εγγραφή υποθήκης, προς εξασφάλιση του 
δανείου, πιστοποιούμενη από σχετική βεβαίωση της αρ¬ 
μόδιας Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων 
θα καθορίζεται ρητά ότι σε περίπτωση υποβολής από 
στις δικαιούχους δανείων ή νέους κτήτορες, ανακριβών 
δηλώσεων ή σε περίπτωση μη εκπλήρωσης των υποχρε¬ 
ώσεων, που θα αναλάβουν με όσα προβλέπονται στην 
παρούσα απόφαση, εκτός από τον τρόπο εξόφλησης 
τόκων και δόσεων των δανείων, οι συνέπειες από την 
μη τήρηση των οποίων αντιμετωπίζονται με την από¬ 
φαση εγγύησης, θα υπόκεινται πέρα από στις νόμιμες 
κυρώσεις και στις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του 
ποσού του δανείου. 

γ. Εκτοκισμό του δανείου από τη χορήγησή του με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείταί: 

Για δωρεάν κρατική αρωγή, δαπάνη του Προγράμ¬ 
ματος Δημοσίων Επενδύσεων ύψους 2.200.000 € για 
τα επόμενα τέσσερα οικονομικά έτη και θα βαρύνει το 
έργο 2006ΣΕ06900011 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του ν. 128/1975, ο οποίος 
δημιουργείται από παρακράτηση επί των χορηγήσεων 
των Τραπεζών με σκοπό την επιδότηση επιτοκίου δανεί¬ 
ων. Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειμματικότητάς 
του. Το ύψος της δαπάνης αυτής είναι 2.200.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2006 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ Π. ΔΟΥΚΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 


Αριθμ. 3347.1/29/06 (8) 

Θαλάσσιες Εκδρομές με αφετηρία όρμους Δήμου 
Παλαιοκαστριτών. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΚΕΡΚΥΡΑΣ 

Έχοντας υπόψη: 

1. Τις παραγράφους 6 και 7 της υπ’ αριθμ. 3342/17/ 
2000/3.4.2000 (ΦΕΚ 476/Β76.4.2000) κοινής υπουργι¬ 
κής απόφασης Υπουργών Οικονομικών και Εμπορικής 
Ναυτιλίας, περί «καθορισμού όρων και προϋποθέσεων 
δραστηριοποίησης πλοίων και μικρών σκαφών για θα¬ 
λάσσιες εκδρομές ή θαλάσσια λουτρά». 

2. Την υπ’ αριθμ. 3511/47/2000/28.1.2000 απόφαση 
Υπουργού Εμπορικής Ναυτιλίας με θέμα «Οργανική σύν¬ 
θεση προσωπικού καταστρώματος Ε/Γ-Π/Κ έως 25 ΚΟΧ, 
που εκτελούν ημερινούς τοπικούς πλόες εσωτερικού, 
συνολικής απόστασης έως έξι (6) ναυτικά μίλια από τον 
αφετήριο λιμένα και δεν υπάγονται στο ν. 2743/2999». 

3. Το ν. 2743/1999 (ΦΕΚ 211/Α"/1999), όπως τροποποιή¬ 
θηκε με το ν. 3182/2003 (ΦΕΚ 220/Α72003) και ισχύει. 

4. Την υπ’ αριθμ. 3340.2./73/04/9.8.2004 διαταγή ΥΕΝ/ 
ΔΘΣ 4°. 

5. Την υπ’ αριθμ. Φ.3340.2/59/06/2.6.2006 Διαταγή ΥΕΝ/ 
ΔΘΣ 4°. 

6. Το αυξημένο τουριστικό ενδιαφέρον που παρου¬ 
σιάζει η ευρύτερη περιοχή της Παλαιοκαστρίτσας για 
περιήγηση εκδρομέων εντός των σπηλαίων, τα οποία 
υπάρχουν κατά μήκος των ακτών της. 

7. Τις πραγματικές συνθήκες που επικρατούν σήμε¬ 
ρα και σχετίζονται με την ασφάλεια της ναυσιπλοΐας 
και την προστασία των λουομένων στους όρμους του 
Δήμου Παλαιοκαστριτών, με στόχο την αποτροπή ατυ¬ 
χημάτων από τα δραστηριοποιούμενα στην περιοχή 
πλοία ή μικρά σκάφη, που παραλαμβάνουν επιβάτες για 
θαλάσσιες εκδρομές ή θαλάσσια λουτρά. 

8. Την δυνατότητα λειτουργικής εξυπηρέτησης όλων 
των εφοδιασμένων με την προβλεπόμενη στην υπ’ αριθμ. 
3342/17/2000/3.4.2000 (ΦΕΚ 476/Β76.4.2000) κοινή υπουρ¬ 
γική απόφαση Υπουργών Οικονομικών και Εμπορικής 
Ναυτιλίας, άδεια πλοίων ή μικρών σκαφών, σε συνδυα¬ 
σμό με το γεγονός ότι οι όρμοι Παλαιοκαστρίτσας είναι 
κλειστοί και κατά τους θερινούς μήνες ο αριθμός των 
λουομένων είναι ιδιαίτερα αυξημένος. 

ΚΑΙ ΜΕ ΣΚΟΠΟ 

Α) Την αποφυγή όχλησης των λουομένων και τη δι¬ 
ασφάλιση τους από ενδεχόμενο κίνδυνο ατυχήματος 
που προκαλεί η κίνηση τουριστικών σκαφών εντός των 
όρμων Παλαιοκαστρίτσας. 

Β) Την αποτροπή υποβάθμισης του φυσικού κάλλους 
των όρμων της ανωτέρω περιοχής από παρεμβάσεις, 
και του θαλασσίου περιβάλλοντος γενικότερα από ρυ¬ 
πάνσεις και θορύβους, που δύνανται να προκληθούν 
από την δραστηριοποίηση τουριστικών σκαφών στην 
εν λόγω περιοχή, αποφασίζουμε: 

I. Καθορίζουμε ως μέγιστο ανά ημέρα αριθμό σκαφών, 
εφοδιασμένων με την προβλεπόμενη από τις διατάξεις 
της υπ’ αριθμ. 3342/17/2000/3.4.2000 (ΦΕΚ 476/Β76.4.2000) 
κοινής υπουργικής απόφασης Υπουργών Οικονομικών 
και Εμπορικής Ναυτιλίας άδεια, που δύνανται να δρα¬ 
στηριοποιούνται για θαλάσσιες εκδρομές ή θαλάσσια 

λουτρά με αφετηρία τους όρμους: α) Αγίας Τριάδας 
ένα (01) μικρό σκάφος, β) Γρώτας ένα (01) σκάφος, γ) 
Γέφυρας Λιαπάδων τέσσερα (04) σκάφη. 

Η έννοια του «μικρού σκάφους» για τις ανάγκες της 
παρούσας ορίζεται στην παράγραφο 2 του άρθρου 2 
του Γ.Κ.Λ. 23 (ΦΕΚ 231/Β72000), όπως αντικαταστάθηκε 
με το άρθρο 11 του Γ.Κ.Λ. 38 (ΦΕΚ 748/Β72004). 

II. Απαγορεύουμε την εκτέλεση θαλασσίων εκδρομών 
με αφετηρία τον όρμο Ροβινιάς Λιαπάδων λόγω του ότι 
αποτελεί περιοχή ιδιαίτερου φυσικού κάλλους, περι¬ 
κυκλωμένη από βράχους με πυκνή βλάστηση και είναι 
δυσπρόσιτη με αποτέλεσμα η πρόσβαση στον ανωτέρω 
όρμο να καθίσταται πολύ δύσκολη και ο έλεγχος των 
σκαφών και της αποεπιβίβασης εκδρομέων δυσχερής. 

III. Απαγορεύουμε την εκτέλεση θαλασσίων εκδρομών 
με αφετηρία τον όρμο Αγίου Πέτρου - Αμπελακίου για 
τους παρακάτω λόγους: 

α) Ο ανωτέρω όρμος έχει μικρό εύρος, είναι εκτεθει¬ 
μένος σε Δ-ΒΔ ανέμους, οι παρακείμενες ακτές είναι 
βραχώδεις και ως εκ τούτου δεν προσφέρεται για την 
ασφαλή προσέγγιση - προσγειάλωση σκαφών προς 
αποεπιβίβαση εκδρομέων. 

β) Εντός του εν λόγω όρμου εκμισθώνονται θαλάσσια μέσα 
αναψυχής (θαλάσσιο σκι - αλεξίπτωτο - έλκηθρο - δαχτυλίδι, 
θαλάσσια ποδήλατα, μηχανοκίνητες λέμβοι) ενώ παράλληλα 
λειτουργεί και καταδυτικό κέντρο με συνέπεια να δημιουρ- 
γούνται κίνδυνοι για την ασφάλεια της ναυσιπλοΐας από την 
ταυτόχρονη άσκηση όλων των ανωτέρω δραστηριοτήτων. 

γ) Στην παραλία του Αγίου Πέτρου προσέρχεται με¬ 
γάλος αριθμός λουσμένων σε σχέση με την πολύ πε¬ 
ριορισμένη έκταση της και η προσέγγιση σκαφών για 
εκτέλεση θαλασσίων εκδρομών θα προκαλέσει μεγάλη 
όχληση σε αυτούς. 

Οι χορηγηθείσες, με αφετηρία τον ανωτέρω όρμο, 
άδειες εκτέλεσης θαλασσίων εκδρομών ισχύουν μέχρι 
τη λήξη τους και δεν θα αντικατασταθούν εκ νέου. 

IV. Όσον αφορά την εκτέλεση θαλασσίων εκδρομών 
με αφετηρία τον όρμο Αγίου Σπυρίδωνα Παλαιοκαστρί- 
τσας, διευκρινίζοντας την παράγραφο 3 της υπ’ αριθμ. 
3347.1/02/06/27.3.2006 (ΦΕΚ 510/Β720.4.2006) απόφασης Κε¬ 
ντρικού Λιμενάρχη Κέρκυρας, καθορίζουμε όπως οι κάτοχοι 
παλαιών αδειών εκτέλεσης θαλασσίων εκδρομών, (που εκ- 
δόθηκαν μέχρι την 31.12.2004), μέλη του Σωματείου Λεμβού¬ 
χων Παλαιοκαστρίτσας Κέρκυρας, οι οποίοι εφοδιάσθηκαν 
στη συνέχεια ή πρόκειται εφοδιασθούν στο μέλλον με νέες 
άδειες, θα εξακολουθούν να προσεγγίζουν-εκκινούν και με 
τα νέα σκάφη τους από το δεξιό (δυτικό) θαλάσσιο διάδρο¬ 
μο (δίαυλο), προκειμένου αποφεύγονται προστριβές - διε¬ 
νέξεις μεταξύ παλαιών και νέων λεμβούχων. Κατά τα λοιπά, 
εξακολουθούν να ισχύουν οι υπ’ αριθμ. 3347/10/05/18.5.2005 
(ΦΕΚ 735/Β731.5.2005) και 3347.1/02/06/27.3.2006 (ΦΕΚ 510/ 
Β720.4.2006) αποφάσεις Κεντρικού Λιμενάρχη Κέρκυρας. 

V. Σε περίπτωση που ο συνολικός αριθμός των εφο¬ 
διασμένων με την ανωτέρω άδεια σκαφών υπερβαίνει 
τον καθοριζόμενο στην παράγραφο I, αυτά θα δρα¬ 
στηριοποιούνται κυκλικά ή εκ περιτροπής σύμφωνα με 
πρόγραμμα, που θα καταρτίζεται από το Α' Λ/Τ Πα¬ 
λαιοκαστρίτσας, ώστε να μην κινούνται ταυτόχρονα 
στους εν λόγω όρμους, αριθμός σκαφών μεγαλύτερος 
του ανωτέρω καθορισθέντος. 


VI. Η κυκλοφορία (είσοδος και έξοδος από τους όρ¬ 
μους) των ανωτέρω σκαφών θα γίνεται εντός οριοθε- 
τημένων με κόκκινους σημαντήρες - που θα τοποθε¬ 
τηθούν με μέριμνα των ενδιαφερομένων - θαλάσσιων 
διαδρόμων (διαύλων), οι οποίοι θα καθορισθούν από τη 
Λιμενική Αρχή Κέρκυρας. 

VII. Η ταχύτητα με την οποία τα ανωτέρω σκάφη θα 
κινούνται εντός των ανωτέρω όρμων για παραλαβή ή 
αποβίβαση εκδρομέων, δεν δύναται να υπερβαίνει τους 
πέντε (05) κόμβους. 

VIII. Απαγορεύουμε την με φωνασκίες αναγγελία του 
τόπου προορισμού των σκαφών που δραστηριοποιού¬ 
νται στους εν λόγω όρμους καθώς και την κατά οποιον- 
δήποτε τρόπο παρενόχληση των εκδρομέων με σκοπό 
την προσέλκυση τους σε συγκεκριμένο σκάφος. 

IX. Η Λιμενική Αρχή Κέρκυρας διατηρεί το δικαίωμα πε¬ 
ριορισμού του αριθμού των δραστηριοποιούμενων σκα¬ 
φών ή ακόμα και της οριστικής απαγόρευσης της προ¬ 
σέγγισης αυτών στους όρμους της Παλαιοκαστρίτσας 
αν κρίνει-διαπιστώσει ότι, από τη διενέργεια θαλασσίων 
εκδρομών με αφετηρία τους όρμους αυτούς δημιουργού- 
νται σοβαρά προβλήματα στην ασφάλεια των λουομέ- 
νων-εκδρομέων και της ναυσιπλοΐας, καθώς και εντάσεις 
μεταξύ των λεμβούχων οι οποίες μπορούν να αποβούν 
σε βάρος της τουριστικής κίνησης της περιοχής. 

X. Λόγω της χορήγησης μεγάλου αριθμού αδειών εκτέ¬ 
λεσης θαλασσίων εκδρομών και προκειμένου υπάρχει δυ¬ 
νατότητα ουσιαστικού ελέγχου και αστυνόμευσης από τη 
Λιμενική Αρχή της δραστηριότητας των εφοδιασμένων με 
τη σχετική άδεια σκαφών, που δραστηριοποιούνται στους 
όρμους-λιμένες της ευρύτερης περιοχής του Δήμου Πα- 
λαιοκαστριτών, συμπεριλαμβανομένων και των κατόχων 
αδειών εκτέλεσης θαλασσίων εκδρομών με αφετηρία τον 
όρμο Αγίου Σπυρίδωνα Παλ/τσας, θα έχουν ως αφετηρία 
μόνο έναν όρμο ή λιμένα και σε περίπτωση που καθορισθεί 
σε κάποιον όρμο ή λιμένα ανώτατος αριθμός δραστηριοποι- 
ουμένων σκαφών ανά ημέρα δίνεται η δυνατότητα χρησι¬ 
μοποίησης, ως εναλλακτικής αφετηρίας, του λιμένα Αλύπας 
Παλαιοκαστρίτσας, τις ημέρες που δεν περιλαμβάνονται 
στο πρόγραμμα εκτέλεσης θαλασσίων εκδρομών από τον 
εν λόγω όρμο ή λιμένα. Επίσης, για τους ανωτέρω λόγους, 
δεν είναι δυνατή η αλλαγή αφετηρίας των εκτελούντων 
θαλάσσιες εκδρομές σκαφών πριν την παρέλευση τριετί¬ 
ας (3ετίας) από την έκδοση της σχετικής άδειας. Αλλαγή 
αφετηρίας επιτρέπεται μόνο σε όσους επιθυμούν να κάνουν 
χρήση του λιμένα Αλύπας Παλαιοκαστρίτσας. 

XI. Στους παραβάτες των διατάξεων της παρούσας εκτός 
των τυχόν συντρεχουσών ποινικών-πειθαρχικών κυρώσεων, 
επιβάλλονται οι διοικητικές κυρώσεις που προβλέπονται 
από το άρθρο 12 ν. 2743/1999 (ΦΕΚ 211/1/99), όπως τροπο¬ 
ποιήθηκε με το ν. 3182/2003 (ΦΕΚ 220/Α72003) και ισχύει ή 
το Γ ενικό Κανονισμό Λιμένα Κέρκυρας (ΦΕΚ 397/Β71978). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 30 Ιουνίου 2006 
Ο Κεντρικός Λιμενάρχης 

Ε. ΚΑΛΑΜΠΑΛΙΚΗΣ 

